The Fox and the Hound
The Fox and the Hound is in Amerikaanske dramafilm yn 'e foarm fan in lange tekenfilm út 1981. De film, de 24e jûnfoljende tekenfilm dy't makke waard troch de Walt Disney Productions, stie ûnder rezjy fan Ted Berman, Richard Rich, en Art Stevens. De wichtichste rollen waarden ynsprutsen troch stimakteurs Mickey Rooney en Kurt Russell. De titel betsjut "De foks en de jachthûn".

The Fox and the Hound ferhellet fan de freonskip tusken de foks Tod en de jachthûn Copper. De film is loskes basearre op Daniel P. Mannix syn roman mei deselde namme. De film bringt wol in pear wizigings oan yn it ferhaal. It roman hat in realistysker ferhaal.

The Fox and the Hound waard útbrocht op 10 july 1981. Yn 2006 kaam in ferfolch op de film út ûnder de namme The Fox and the Hound 2.

Ferhaal 
Copper is in hûntsje dy't troch syn baas ta jachthûn ûnderjochte wurdt en Tod is in fokske sûnder âlden, dy't troch widdo Tweed, in âld wiif, grutbrocht wurdt. De twa moetsje elkoar al mei jonge jierren en wurde freonen dy't net sûnder elkoar kinne. Sy hawwe lykwols gjin aan fan it feit dat hja natuerlike fijannen binne en dat hja letter tsjin elkoaroer stean sille te kommen.

It needlot slacht ta at de twa folwoeksen wurde. Copper, troch syn baas Amos Slade oplaat ta jachthûn, moat tenei ek op foksen jeije. Op in jûn wurdt Tod troch Slade en syn hûnen opjage. By de jacht rekket Slade syn oare hûn, Chief, ferwûne at er troch in trein oanriden wurdt. Slade en Copper binne fan betinken dat Tod der de skuld fan is. Widdo Tweed beseft dat Tod langer nei feilich is en beslút om him werom te bringen nei de wildernis. Dêr moetet er Vixey, in oare foks.
 
Op it hichtepunt fan de film giet Slade mei Copper op jacht nei Tod. Sy wurde lykwols oanfallen troch in bear. Fanwege Tod kinne sy ûntkomme, wêrnei't Copper en Tod harren skeel bylizze.

Rolferdieling 
 Mickey Rooney as Tod
 Kurt Russell as Copper
 Pearl Bailey as Big Mama
 Jack Albertson as Amos Slade
 Sandy Duncan as Vixey
 Jeanette Nolan as Widow Tweed
 Pat Buttram as Chief
 John Fiedler as The Porcupine
 John McIntire as The Badger
 Dick Bakalyan as Dinky
 Paul Winchell as Boomer
 Keith Mitchell as de jonge Tod
 Corey Feldman as de jonge Copper

Nûmers 
 "The Best of Friends"
 "Lack of Education"
 "A Huntin' Man"
 "Goodbye May Seem Forever"
 "Appreciate the Lady"

Ynternasjonale premiêres 
 Argentynje: 23 july 1981
 Brazylje: 18 septimber 1981
 Feriene Keninkryk: 22 oktober 1981
 West-Dútslân: 13 novimber 1981
 Frankryk: 25 novimber 1981
 Spanje: 27 novimber 1981
 Sweden: 5 desimber 1981
 Finlân: 11 desimber 1981
 Nederlân: 24 desimber 1981
 Hongkong: 14 jannewaris 1982
 Noarwegen: 22 april 1982
 Japan: 12 maart 1983
 Denemark: 30 july 1995

Prizen en nominaasjes 
Yn 1982 waard The Fox and the Hound nominearre foar trije prizen, dêr't ien fan wûn waard:
 De Saturn Award foar bêste fantasyfilm
 De Golden Screen (wûn)
 De Young Artist Award foar Best Motion Picture - Fantasy or Comedy - Family Enjoyment

Keppelings om utens 
  Offisjele webside fan The Fox and the Hound
  Ynformaasje oer The Fox and the Hound yn 'e Internet Movie Database (IMDb)

Amerikaanske tekenfilm
Amerikaanske bernefilm
Ingelsktalige film
Film fan de Walt Disney Animation Studios
Film fan Buena Vista International
Film oer freonskip
Film oer hûnen
Film út 1981
Film basearre op in literêr wurk